SuperSport-voorval: Verslag kom eers dan | Maroela Media
SuperSport-voorval: Verslag kom eers dan
Die onafhanklike senior advokaat wat die voorval ondersoek waartydens Ashwin Willemse tydens 'n regstreekse uitsending uit 'n SuperSport-ateljee gestap het, het vir uitstel gevra om sy verslag af te handel.
Clinton van der Berg, woordvoerder van SuperSport, het gesê adv. Vincent Maleka SC het uitstel tot 18 Junie versoek en SuperSport het daartoe ingestem. "Die hersiening is geheel en al in sy domein. SuperSport sal in die openbaar hieroor kommunikeer nadat ons die bevindinge bestudeer het." Maleka sou aanvanklik sy verslag op 12 Junie oorhandig het.
SuperSport het ná die voorval verlede maand met al die betrokke partye vergader in 'n poging om die saak vriendskaplik en spoedig af te handel. Daar is ná afloop van die vergaderings gesê dat die voorval nie met ras verband gehou het nie.
Daar is toe wel besluit om die senior advokaat aan te stel om die voorval te hersien en aanbevelings aan die bestuur te maak.
SuperSport het kort daarna ook aangekondig dat Willemse en sy mede-aanbieders, Naas Botha en Nick Mallett, voorlopig nie verder op televisie sal verskyn nie hangende die uitkoms van die hersiening. "Die aanbieders is nie geskors nie en sal voortgaan om hul salarisse te ontvang ingevolge hul kontrakte."
'n Skermskoot uit die video van die voorval toe Ashwin Willemse tydens 'n regstreekse uitsending van die Supersport-stel af gestap het.
Maroela Media het vroeër berig 'n tegniese fout in SuperSport se ateljee en 'n opmerking deur Botha het glo daartoe gelei dat Willemse tydens 'n regstreekse uitsending uit die ateljee gestap het.
"Jy weet wat, ek speel al lank hierdie sportsoort, nes almal van ons hier. Ek, as speler, is vir 'n lang tydperk as kwotaspeler bestempel. Ek het hard gewerk om my eie respek in dié spel te verdien, ek gaan nie verkleineer word deur twee enkelinge wat in apartheid, 'n gesegregeerde era, gespeel het en my wil kom ondermyn nie. Ek dink ek het nou genoeg gehad, ek kan nie met mense werk wat ander ondermyn nie," het Willemse tydens 'n regstreekse uitsending gesê.
Hy het daarna na Mallett en Botha gestap en gesê: "Julle kan maar daar sit en lag", waarop Mallett geantwoord het: "Ek lag nie daaroor nie".
"Julle weet presies wat gebeur het, dis reg so, ek gee nie om om verspot te wees nie. Ek is bly dit gebeur op regstreekse televisie sodat mense kan sien, julle twee sit hier – nee dis reg [sic]," het Willemse gesê en van die stel af gestap.
Robwelpie-video: Klagte teen 2 gelê
Verdagte betrap waar vrou vermoor is
Hulle sukkel natuurlik om n rasse kaart getrek te kry want Ashwin was eenvoudig skuldig en dit mag nie so wees nie
As van Naas en Nick iets gese word is my DSTV af
As dit NIE toe oor RAS gegaan het nie, dan het dit die oomblik toe Willemse begin verwys na apartheid, beskryf het hoe hy gesien is as "kwota speler" en toe geïnsinueer het dat die twee spelers wat daar saam met hom kommentaar gelewer het nie eintlik goeie spelers was nie, maar bloot gekies is omdat hulle "blank" was in die gesegregeerde era? As dit nie ressistiese ondertone het nie, wat het dan? Die "nuwe ding" onder die swak-seflbeeld Suid Afrikaners is om met elke ding na 'n openbare platform te hardloop, en 'n keel op te sit elke keer… Lees meer »
Willemse het dit n ras ding gemaak deur van kwotas en die apartheids era te praat. Eintlik wys dit hoe minderwaardig hy voel oor hy self nie seker is of hy n kwota was nie. Breyton Paulse en Habana sal nooit sulke dinge kwytraak nie oor hulle absoluut top klas bokke was. As Naas en Nic nie terugkom nie is ek ook klaar. Willemse het met sy onbevoegdheid hul loopbane beeindig
Kry ou Aswin tog net terug by Kobus Wiese hulle. Dan kan ons hom mos self n ou vragie of twee vra.
As Ashwin sy werk gedoen het, en die wedstryd dopgehou soos hy moes, sou hy in staat wees om kommentaar te lewer, maar nee hy eet en doen sy eie ding, en maak staat op Naas en Nick om sy werk vir hom te doen. Net die feit dat hy op Nasionale tv van die stel afgestap het, wys duidelik van wat se stofasie hy aanmekaar gesit is. Hy is onbevoeg om sy pos te vul.